lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv nb lv lv es uk es en en lv lv pl lv lv lv es lv lv lv lv lv de lv lv lv lv lv lv lv lv lv lv lv ru hbs_lat lv lv lv lv es lv de lv es lv lv lv lv lv lv lv ceb de lv lv lv lv lv de lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Festivāls "2Annas" uzrunā bērnus un jauniešus
2021. gada 7. aprīlis 08:57
“Maska” (Saba Ghasemi, Irāna) Foto: publicitātes
10. aprīlī Rīgas starptautiskais īsfilmu festivāls "2Annas" aicina pievienoties seansiem tiešsaistē, skatīties īsfilmas un balsot par savu favorītu bērnu un jauniešu filmu kategorijās.
68 gadu vecumā miris krievu dziedātājs Boriss Moisejevs
Aleks Boldvins kļuvis par astoņu bērnu tēvu
Noklausies! "Raxtu Raxti" laiž klajā singlu "Sajāj tautas, sarīb zeme"
Filmas “Neona pavasaris” pirmizrādi nosvinēs ar īpašu deju mūzikas ballīti
"Ardievu, Burka!" Magone nomainījusi uzvārdu
Režisors Staņislavs Tokalovs: iepriekšējā dzīvē esmu bijis suns
Tieši jaunie skatītāji būs tie, kas nolems, kura filma iegūs godalgu. Abas filmu programmas veidojis šveiciešu izcelsmes kino un teātra pedagogs un mākslinieks Rons Rosenbergs. 10. aprīlī notiks arī jauniešu īsfilmu konkursa “Zeme mūsu mājas” apbalvošana.
Bērnu īsfilmu programma “Rūpēties par” (no 6 līdz 12 gadiem) būs skatāma 10. aprīlī, plkst. 12:00. Seansā būs deviņas īsfilmas, starp tām - “Mušmušs un sēnīši: Lāčpurns tumsā” (Joeri Christiaen, Beļģija/Francija), “Dvīņu koki” (Emmanuel Ollivier, Francija) un citas. Īsfilmā “Lūsis pilsētā” (Nina Bisiarina, Krievija) kāds ziņkārīgs lūsis, pilsētas gaismu vilināts, pametīs savu mežu, savukārt “Maska” (Saba Ghasemi, Irāna) vēstīs par pandēmijas pieredzi no mazas meitenes skatupunkta – lai arī pieaugušie, aizņemti ar ikdienas grūtībām, bieži vien aizmirst, ka arī bērni cieš no nezināmās situācijas, meitene atradīs pozitīvu veidu, kā ar to cīnīties.
Vēlāk, plkst. 14:00 būs vērojama jauniešu programma “Šķidrumi” (12+). Par filmu “Iekāp upē” (Ma Weijia, Ķīna) Rons Rosenbergs atzīst: "Vienkāršos, bet poētiskos tēlos filma atspoguļo to, kā mūsu tagadne vienmēr ir saistīta ar nezināmo pagātni. Lai izveidotu saikni ar savu nākotni, divām meitenēm jāatrod veids, kā sabalansēt savas cerības un sāpes, labo dabu un dēmonus. Filma parāda, ka pat destrukcija var veidot ceļu uz skaistumu un dzīvību."
Tāpat seansā arī filmas “Spļāviens” (Armin Rahimian, Irāna), “Kā mana vecmāmiņa kļuva par krēslu” (Nicolas Fattouh, Libāna)  un “Kafijas smarža” (Nishok Nishok, Singapūra).
Rīgas Starptautiskā īsfilmu festivāla bērnu un jauniešu programmas kurators no 2019. gada ir šveiciešu izcelsmes kino un teātra pedagogs un mākslinieks Rons Rosenbergs (Ron Rosenberg), kurš šī gada filmu izlasi ir veidojis tā, lai jaunākajos skatītājos rosinātu vēlmi aizdomāties par sociāli nozīmīgām tēmām. Bērnu un jauniešu seansi īpaši ar to, ka tieši viņi noteiks, kura no filmām būs vislabākā un uzvarēs.
Plkst. 13:10 notiks konkursa “Zeme mūsu mājas” apbalvošana. Tehniskās jaunrades nams “Annas 2” aicināja bērnus un jauniešus vecumā no 10 līdz 25 gadiem iesūtīt savas filmas atbilstoši tematam. Konkurss bija iespēja brīvi izpausties dažādās radošās formās un tā mērķis bija aicināt jauniešus aizdomāties par klimata pārmaiņām un, iespējams, rast inovatīvas, asprātīgas un negaidītas idejas un risinājumus klimata pārmaiņu mazināšanai.
Reģistrācija un piekļuve pilnai īsfilmu programmai  pieejama festivāla mājaslapā www.2annas.lv. Bērni līdz 13 gadu vecumam īsfilmu festivāla tiešsaistes platformā nevarēs reģistrēties paši – reģistrācija jāveic bērnu vecākiem vai likumiskajiem pārstāvjiem, bet jaunieši no 13 gadu vecuma to varēs izdarīt paši. Pēc reģistrācijas tiešsaistes seansiem, tos būs iespējams noskatīties vēl 24 stundas. Pēc filmu noskatīšanās būs redzama iespēja nobalsot par, viņuprāt, labāko filmu.
Rīgas Starptautiskais īsfilmu festivāls "2Annas", kuru organizē Virtuālā studija "Urga", ir vadošais īsfilmu festivāls Latvijā un viens no svarīgākajiem šāda veida notikumiem Baltijā, kas jau 25 gadus popularizē īsfilmas žanru.
Foto: Ar atklāšanas ceremoniju sācies filmu festivāls «2Annas».
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa